Bosanski staračac
<s>Bosanski starāčac (lat. Senecio bosniacus G. Beck.) je biljka iz porodice
Asteraceae (Compositae): glavočike.</s><s>Ova vrsta je opisana svojevremenim izdvajanjem bosanskih populacija vrste Senecio thapsoides.</s>

<s>Opis 
Kao i ostali staračci, i bosanski je trajnica sa dugim valjkastim i odrvenjelim rizomom.</s><s>Stabljike su mu uspravne, visoke oko 40–70 cm.</s><s>Sivobijele su i paučinasto-vunasto pustenaste, pri vrhu razgranate, sa većim brojem cvjetnih glavica.</s><s>Lice cjelovitih listova je tamnozeleno, uz nerve paučinasto-vunasto, a naličje je  sivkastobijelo, također paučinasto-vunasto, na rubu plitko nareckano iii sitno zupčasto, Donji su dugi 10–25 cm, a široki 2-4,5 cm.</s><s>Izduženo su ovalni, pri vrhu zaobljeni ili tupo zašiljeni, a pri dnu se postepeno sužavaju u dugu i široku peteljku.</s><s>Srednji i gornji listovi na stabljici su u osnovi uholiki i obuhvataju stabljiku.</s>

<s>Cvjeta od juna do septembra.</s><s>Glavice su valjkaste, duge 15 mm i na relativno dugackoj peteljci.</s><s>Ovojni (involukralni) listići žutih cvjetova su goli ili gotovo goli, dugi 12–15 mm, a široki 2–3 mm; pri vrhu su zašiljeni i sa čuperkom bijelih dlačica.</s><s>Obod im je usko prozirno membranozan.</s><s>Svijetlosmeđe ahenije su duge oko 4–5 mm, a široke oko 0,7-1,0 mm.</s>

<s>Ekologija i rasprostranjenje 
Bosanski staračac naseljava karbonatne kamenjare i stijene na nadmorskim visinama od oko 1000 do 2000 m. Na visokim hercegovačkim planinama u slivu srednjeg toka Neretve karakteristicna vrsta en­demske biljne zajednice sa munikom (Pi­nus leucodermis)</s>

<s>Vrsta je endem bosanskohercegovačkih Dinarida, do je tipski takson opisan na planinama Grčke i Albanije.</s>

<s>U okviru roda Senecio opisano je nekoliko endemskih vrsta i nižih taksona.</s><s>Tako je u okviru agregata S. papposus (Reichenb.) Less opisan takson S. t. ssp. kitaibelii (Jav.) Cuf., en­dem Velebita, a u istočnoj Srbiji i Bugarskoj vrsta S. pancicii Degen, koja ima narandžaste cvjetove.</s>

<s>Locus classicus: Ova vrsta je opisana na osnovu proučavanja primjeraka iz Bosne.</s>

<s>Povezano 
 Endem
 Endemizam
 Asteraceae</s>

<s>Reference</s>

<s>Glavočike
Flora Evrope
Flora Bosne i Hercegovine</s>

